Mangnuss Kārlsens

Svens Mangnuss Ēens Kārlsens (; dzimis ) ir norvēģu šahists, lielmeistars un bijušais pasaules čempions šahā (2013 - 2023).

Viņš ir pašreizējais (2018) FIDE reitinga līderis. 2010. gada janvārī Kārlsens kļuva par septīto spēlētāju vēsturē, kas ierindojies FIDE oficiālā reitinga pirmajā vietā. Tāpat, reitinga pirmajā vietā nokļūdams 19 gadu un 32 dienu vecumā, viņš kļuva par visu laiku jaunāko šahistu, kas ieņēmis 1. vietu reitingā (tika pārspēts Vladimiram Kramņikam piederējušais rekords).It's official: Magnus Carlsen is number one!, Chessbase, accessed 2 January 2010 Viņa augstākais reitings ir 2882, kas ir labākais rādītājs sporta veida vēsturē, pārspējot Garija Kasparova sasniegto 2851.

 Biogrāfija 
Par lielmeistaru Kārlsens kļuva 2004. gada aprīlī, kad bija 13 gadus un 149 dienas vecs (trešais jaunākais lielmeistars vēsturē). 2013. gadā kļuva par pasaules čempionu, mačā uzvarot Višvanatanu Anandu. 2014. gadā aizstāvēja čempiona titulu. 2016. gada novembrī Ņujorkā atkārtoti aizstāvējis savu čempiona titulu, uzvarot Krievijas lielmeistaru Sergeju Karjakinu ar 9:7.Norwegian Carlsen wins third World Chess Championship 2018. gada novembrī Londonā uzvarējis mačā par Pasaules čempiona šahā nosaukumu ASV lielmeistaru Fabiāno Karuānu ar 9:6.Magnus Carlsen beats Fabiano Caruana to win World Chess Championship 2018. gada decembrī Sanktpēterburgā uzvarējis Pasaules čempionātā šaha ātrspēlē. 2019. gada augustā Sentluisā ieņēmis 2. vietu starptautiskajā šaha lielmeistaru turnīrā 7th Sinquefield Cup, pārspēlēs piekāpjoties Dinam Ližeņam.7th Sinquefield Cup 2019 | The Week in Chess 2019. gada decembrī Maskavā uzvarējis Pasaules čempionātos ātrajā šahā un šaha ātrspēlē.ChessPro. Чемпионат мира по рапиду и блицу. Москва 2019. Все о турнире 2021. gada janvārī ierindojies 6. vietā Veikanzē (Nīderlande) vadošo lielmeistaru šaha turnīrā.Tata Steel Chess Tournament 2021 2021. gada augustā Sočos izcīnījis 3. vietu Pasaules šaha kausa izcīņā.

2021. gada decembrī Dubaijā pārliecinoši uzvarējis mačā par Pasaules čempiona nosaukumu pret Krievijas lielmeistaru Janu Ņepomņaščiju ar 7½ : 3½ (+4, =7, -0).Carlsen - Nepomniachtchi World Championship Match (2021)

2021. gada decembrī Varšavā bijis trešais Pasaules ātrā šaha čempionātā.World Rapid Chess Championship 2021 - Open 2022. gada janvārī uzvarējis tradicionālajā Tata Steel Masters lielmeistaru turnīrā.ChessPro. Tata Steel Masters. Вейк-ан-Зее, Нидерланды 2022. Все о турнире

2022. gada jūlijā paziņojis, ka neaizstāvēs savu Pasaules šaha čempiona titulu atkārtotā mačā pret 2022. gada pretendentu turnīra uzvarētāju Janu Ņepomņaščiju.

2022. gada decembrī Almati uzvarējis Pasaules ātrā šaha un Pasaules šaha ātrspēles čempionātos.2022 FIDE World Rapid & Blitz Championship Rapid Open2022 FIDE World Rapid & Blitz Championship Blitz Open

2023. gada 30. aprīlī nolicis savas Pasaules čempiona šahā pilnvaras, kad Ķīnas šahists Dins Ližeņs mačā par Pasaules šaha čempiona titulu uzvarējis Janu Ņepomņaščiju.

2023. gada augustā Baku uzvarējis FIDE Pasaules kausa izcīņā šahā, pusfinālā pieveicot Nidžatu Abasovu, bet finālā - Ramešbābu Pragnanandhā.Chess World Cup 2023

2023. gada decembrī Samarkandā atkārtoti uzvarējis Pasaules ātrā šaha un Pasaules šaha ātrspēles čempionātos.2023 World Rapid Open2023 World Blitz Open

2024. gadā Budapeštā šaha olimpiādē izcīnījis bronzas medaļu individuālā vērtējumā.45th Chess Olympiad Budapest 2024 Open

2024. gada decembrī Ņujorkā dalījis 1.-2. vietu Pasaules šaha ātrspēles čempionātā.FIDE Open World Blitz Championships 2024 - Knockout

2025. gada decembrī Dohā sesto reizi kļuvis par Pasaules ātrā šaha čempionāta uzvarētāju,FIDE World Rapid Championship 2025 pēc tam uzvarējis arī Pasaules šaha ātrspēles čempionātā.FIDE World Blitz Championship 2025 - Stage 2

 Elo reitinga attīstība 

 Atsauces 

 Ārējās saites 




 Chessgraphs.com rating history for Magnus Carlsen, graphed in comparison to other top chess players

Kategorija:1990. gadā dzimušie
Kategorija:Norvēģijas šahisti
Kategorija:Pasaules čempioni šahā
Kategorija:Vestfollā dzimušie